An Lushan
An Lushan yoki An Lu-shan (xitoycha:安祿山; pinyin : Ān Lùshān ; 1-oyning 20-kuni 703-yil 19-fevral — 757-yil 29-yanvar) Tan sulolasi generali hamda An Lushan qoʻzgʻoloni boshligʻi sifatida tanilgan. An Lushan asli soʻgʻdiy va koʻkturk boʻlgan va keyinroq asrab olingan. U shimoli-sharqiy Tan chegarasini xitanlardan va boshqa tahdidlardan himoya qilish orqali harbiy mavqeini oshirdi. U bir necha bor Tan poytaxti Changʻanga chaqirilgan va bosh vazir Li Linfu va Tan imperatori Syuantszunning hurmatini qozonishga muvaffaq boʻlgan. Bu An Lushanga Xitoyning shimoli-sharqida muhim harbiy kuch toʻplash imkonini berdi. Li Linfu vafotidan keyin uning raqibi general Geshu Xan va vazir Yang Guozxong bilan imeriya ichida harbiy qarama-qarshilik yuzaga keldi. An Lushan 8 — 9 yillik tayyorgarlikdan soʻng 755-yilda An Lushan qoʻzgʻolonini boshladi va oʻzini yangi sulola Yan sulolasi hukmdori deb eʼlon qildi.